CELEX: 32015R0562
Language: et
Date: 2015-04-08 00:00:00
Title: Komisjoni määrus (EL) 2015/562, 8. aprill 2015 , millega muudetakse määrust (EL) nr 347/2012, millega rakendatakse Euroopa Parlamendi ja nõukogu rakendusmäärus (EÜ) nr 661/2009, mis käsitleb teatavate kategooriate mootorsõidukite tüübikinnituse nõudeid seoses kõrgetasemeliste hädapidurdussüsteemidega

9.4.2015   
            
            
               ET
            
            
               Euroopa Liidu Teataja
            
            
               L 93/35
            
         KOMISJONI MÄÄRUS (EL) 2015/562,
   8. aprill 2015,
   millega muudetakse määrust (EL) nr 347/2012, millega rakendatakse Euroopa Parlamendi ja nõukogu rakendusmäärus (EÜ) nr 661/2009, mis käsitleb teatavate kategooriate mootorsõidukite tüübikinnituse nõudeid seoses kõrgetasemeliste hädapidurdussüsteemidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. juuli 2009. aasta määrust (EÜ) nr 661/2009, mis käsitleb mootorsõidukite, nende haagiste ning nende jaoks ette nähtud süsteemide, osade ja eraldi tehniliste seadmestike üldise ohutusega seotud tüübikinnituse nõudeid, (1) eriti selle artikli 14 lõike 1 punkti a,
   ning arvestades järgmist:
   
               (1)
            
            
               Määrus (EÜ) nr 661/2009 on eraldiseisev määrus Euroopa Parlamendi ja nõukogu direktiivis 2007/46/EÜ (2) ette nähtud tüübikinnitusmenetluse eesmärkide saavutamiseks.
            
         
               (2)
            
            
               Määruses (EÜ) nr 661/2009 on sätestatud M2-, M3-, N2- ja N3-kategooria mootorsõidukite tüübikinnituse põhinõuded seoses kõrgetasemeliste hädapidurdussüsteemide paigaldamisega. Sellise tüübikinnituse jaoks on vaja kehtestada spetsiaalsed menetlused, katsed ja nõuded.
            
         
               (3)
            
            
               Määruses (EÜ) nr 661/2009 on sätestatud üldine kohustus varustada M2-, M3-, N2- ja N3-kategooria sõidukid kõrgetasemelise hädapidurdussüsteemiga.
            
         
               (4)
            
            
               Komisjoni määruses (EL) nr 347/2012 (3) on sätestatud mootorsõidukite tüübikinnituse spetsiaalsed menetlused, katsed ja nõuded kõrgetasemelise hädapidurdussüsteemi kohta ning nähakse ette asjaomaste nõuete rakendamine kahes etapis. Esimeses etapis pidid teatavad uued sõidukitüübid vastama tüübikinnituse 1. tasandi nõuetele alates 1. novembrist 2013. Teises etapis peavad need sõidukitüübid ja teatavad teised sõidukitüübid, mille puhul varem ei tulnud tüübikinnituse 1. tasandi nõudeid järgida, vastama tüübikinnituse 2. tasandi nõuetele, mis on uued ja veelgi ulatuslikumad. Lisaks on määruses (EL) nr 347/2012 ette nähtud, et uute sõidukitüüpide suhtes tuleb tüübikinnituse 2. tasandit rakendada alates 1. novembrist 2016.
            
         
               (5)
            
            
               Tüübikinnituse 2. tasandi rakendamiseks nähti ette ajakava, et jätta piisavalt täitmisaega täiendava kogemuse saamiseks kõrgetasemelise hädapidurdussüsteemiga ja võimaldada kõnealuse valdkonna tehnilist arengut. Lisaks oli ajakava ette nähtud selleks, et komisjon saaks arvesse võtta rahvusvahelisi ühtseid toimimise ja katsetamise nõudeid, mille ÜRO Euroopa Majanduskomisjon pidi vastu võtma eeskirjaga nr 131 (kõrgetasemelise hädapidurdussüsteemi kohta) hõlmatud sõidukikategooriate suhtes.
            
         
               (6)
            
            
               Seetõttu võtab komisjon hiljemalt kaks aastat enne tüübikinnituse 2. tasandi rakendamise tähtpäeva vastu hoiatus- ja pidurisüsteemi aktiveerimise katse kriteeriumid M2-kategooria ja kuni 8-tonnise suurima massiga N2-kategooria sõidukite kohta, võttes arvesse edasist arengut ÜRO Euroopa Majanduskomisjoni tasandil.
            
         
               (7)
            
            
               ÜRO Euroopa Majanduskomisjon on kindlaks määranud liikuva sihtmärgi suhtes kohaldatava sihtkiiruse väärtuse tüübikinnituse 2. tasandil M2-kategooria ja kuni 8-tonnise suurima massiga N2-kategooria sõidukitüüpide katsetamisel. Sihtkiiruse väärtused on kehtestatud konservatiivselt, et võimaldada täiendava kogemuse saamist kõrgetasemelise hädapidurdussüsteemiga ja asjaomaste sõidukitüüpide tehnilist arengut.
            
         
               (8)
            
            
               Käesolevas määruses sätestatud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 347/2012 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 200, 31.7.2009, lk 1.
   
      (2)  Euroopa Parlamendi ja nõukogu direktiiv 2007/46/EÜ, 5. september 2007, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
   
      (3)  Komisjoni määrus (EL) nr 347/2012, 16. aprill 2012, millega rakendatakse Euroopa Parlamendi ja nõukogu rakendusmäärus (EÜ) nr 661/2009, mis käsitleb teatavate kategooriate mootorsõidukite tüübikinnituse nõudeid seoses kõrgetasemeliste hädapidurdussüsteemidega (ELT L 109, 21.4.2012, lk 1).
   
      LISA
      Määruse (EL) nr 347/2012 II lisa muudetakse järgmiselt.
      
                  1)
               
               
                  Punkt 2.4.2.1 asendatakse järgmisega:
                  
                              „2.4.2.1.
                           
                           
                              
                                          a)
                                       
                                       
                                          Tüübikinnituse 1. tasandi puhul antakse: vähemalt üks haptiline või akustiline hoiatus hiljemalt 1. liite tabeli B-veerus täpsustatud väärtusel.
                                       
                                    
                                          b)
                                       
                                       
                                          Tüübikinnituse 2. tasandi puhul antakse vähemalt üks hoiatus hiljemalt 2. liite tabeli B-veerus täpsustatud väärtusel järgmiselt:
                                          
                                                      —
                                                   
                                                   
                                                      2. liite tabeli 1. reas viidatud sõidukikategooriate puhul antakse haptiline või akustiline hoiatus ning
                                                   
                                                
                                                      —
                                                   
                                                   
                                                      2. liite tabeli 2. reas viidatud sõidukitüübi kategooriate puhul antakse haptiline, akustiline või optiline hoiatus.”
                                                   
                                                
                                    
                        
            
                  2)
               
               
                  Punkt 2.4.2.2 asendatakse järgmisega:
                  
                              „2.4.2.2.
                           
                           
                              Vähemalt kaks hoiatust antakse hiljemalt järgmistes dokumentides täpsustatud väärtustel:
                              
                                           
                                       
                                       
                                          tüübikinnituse 1. tasandi puhul: 1. liite tabeli C-veerg
                                       
                                    
                                           
                                       
                                       
                                          tüübikinnituse 2. tasandi puhul: 2. liite tabeli C-veerg”
                                       
                                    
                        .
               
            
                  3)
               
               
                  Punktide 2.5.2.1 ja 2.5.2.2 viimane lause kustutatakse.
               
            
                  4)
               
               
                  2. liide asendatakse järgmisega:
                  
                     „2. liide
                     
                        Tüübikinnituse 2. tasand: hoiatussüsteemi ja aktiveerimise katse nõuded – läbimise/mitteläbimise väärtused
                     
                     
                                 Rida
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Sõidukikategooria
                              
                              
                                 Pargitud sihtmärk
                              
                              
                                 Liikuv sihtmärk
                              
                           
                                 Hoiatuste ajastus
                              
                              
                                 Asjaomase sõiduki kiiruse vähenemine
                              
                              
                                 Hoiatuste ajastus
                              
                              
                                 Asjaomase sõiduki kiiruse vähenemine
                              
                              
                                 Sihtkiirus
                              
                           
                                 Vähemalt 1
                              
                              
                                 Vähemalt 2
                              
                              
                                 Vähemalt 1
                              
                              
                                 Vähemalt 2
                              
                           
                                 (viide punktile 2.4.2.1)
                              
                              
                                 (viide punktile 2.4.2.2)
                              
                              
                                 (viide punktile 2.4.5)
                              
                              
                                 (viide punktile 2.5.2.1)
                              
                              
                                 (viide punktile 2.5.2.2)
                              
                              
                                 (viide punktile 2.5.3)
                              
                              
                                 (viide punktile 2.5.1)
                              
                           
                                 1
                              
                              
                                 M3
                                     (1),
                                 N3 ja N2> 8 t
                              
                              
                                 Hiljemalt 1,4 sekundit enne hädapidurdamise etapi algust
                              
                              
                                 Hiljemalt 0,8 sekundit enne hädapidurdamise etapi algust
                              
                              
                                 Vähemalt 20 km/h
                              
                              
                                 Hiljemalt 1,4 sekundit enne hädapidurdamise etapi algust
                              
                              
                                 Hiljemalt 0,8 sekundit enne hädapidurdamise etapi algust
                              
                              
                                 Asjaomane sõiduk ei põrka kokku liikuva sihtmärgiga
                              
                              
                                 12 ± 2 km/h
                              
                           
                                 2
                              
                              
                                 N2≤ 8t (2)
                                     (4)
                                 
                                 ning
                                 M2
                                     (2)
                                     (4)
                                 
                              
                              
                                 Hiljemalt 0,8 sekundit enne hädapidurdamise etapi algust
                              
                              
                                 Enne hädapidurdamise etapi algust (3)
                                 
                              
                              
                                 Vähemalt 10 km/h
                              
                              
                                 Hiljemalt 0,8 sekundit enne hädapidurdamise etapi algust
                              
                              
                                 Enne hädapidurdamise etapi algust (3)
                                 
                              
                              
                                 Asjaomane sõiduk ei põrka kokku liikuva sihtmärgiga
                              
                              
                                 67 ± 2 km/h (5)
                                 
                              
                           
               
            
         (1)  Hüdropidurisüsteemidega M3-kategooria sõidukite suhtes kehtivad 2. veerus esitatud nõuded.
      
         (2)  Pneumaatilise pidurisüsteemidega sõidukite puhul kehtivad 1. veerus esitatud nõuded.
      
         (3)  Väärtused täpsustab sõiduki tootja tüübikinnituse ajal (vt I lisa osa 2, addendum, punkt 4.4).
      
         (4)  Sõidukitootjad, kes valmistavad 2. reaga hõlmatud sõidukikategooriaid, võivad tüübikinnituse saamiseks valida 1. reas esitatud väärtused; sellisel juhul tuleb tõendada vastavust kõikidele 1. reas esitatud väärtustele.
      
         (5)  Lahtris H2 märgitud sihtkiiruse väärtused vaadatakse läbi enne 1. novembrit 2021.”